title: Rialachán Cur Chun Feidhme (AE) 2020/2129 ón gComhairle an 17 Nollaig 2020 lena gcuirtear chun feidhme Airteagal 8a(1) de Rialachán (CE) Uimh. 765/2006 a bhaineann le bearta sriantacha i ndáil leis an mBealarúis

text:
                  17.12.2020

                  GA

                  Iris Oifigiúil an Aontais Eorpaigh

                  LI 426/1

         RIALACHÁN CUR CHUN FEIDHME (AE) 2020/2129 ÓN gCOMHAIRLE
         an 17 Nollaig 2020
         lena gcuirtear chun feidhme Airteagal 8a(1) de Rialachán (CE) Uimh. 765/2006 a bhaineann le bearta sriantacha i ndáil leis an mBealarúis
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 765/2006 ón gComhairle an 18 Bealtaine 2006 maidir le bearta sriantacha i ndáil leis an mBealarúis (1), agus go háirithe Airteagal 8a(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 18 Bealtaine 2006, ghlac an Chomhairle Rialachán (CE) Uimh. 765/2006 a bhaineann le bearta sriantacha i ndáil leis an mBealarúis.

                     (2)

                     An 9 Lúnasa 2020, reáchtáladh toghcháin uachtaránachta sa Bhealarúis, ar toghcháin iad a measadh nach raibh siad i gcomhréir le caighdeáin idirnáisiúnta agus gur milleadh iad i ngeall ar an mbrú faoi chois a rinneadh ar iarrthóirí neamhspleácha agus ar an gcniogbheartaíocht bhrúidiúil a imríodh ar agóideoirí síochánta i ndiaidh na dtoghchán sin. An 11 Lúnasa 2020, d'eisigh Ardionadaí an Aontais do Ghnóthaí Eachtracha agus don Bheartas Slándála dearbhú thar ceann an Aontais inar tugadh an mheasúnacht nach raibh na toghcháin saor ná cóir. Luadh freisin gurbh fhéidir bearta a dhéanamh i gcoinne na ndaoine a bhí freagrach as foréigean, gabhálacha gan údar, agus as torthaí na dtoghchán a fhalsú.

                     (3)

                     An 2 Deireadh Fómhair 2020, ghlac an Chomhairle Rialachán Cur Chun Feidhme (AE) 2020/1387 (2) inar ainmníodh 40 duine a sainaithníodh a bheith freagrach as cos ar bolg agus imeaglú a imirt i gcoinne léirsitheoirí síochánta, baill an fhreasúra agus iriseoirí tar éis thoghcháin uachtaránachta 2020 sa Bhealarúis, agus as an místiúradh a rinne an Coimisiún Lárnach Toghchán ar an bpróiseas toghchánach do na toghcháin sin.

                     (4)

                     An 6 Samhain 2020, i bhfianaise a thromchúisí a bhí an staid sa Bhealarúis, ghlac an Chomhairle Rialachán Cur Chun Feidhme (AE) 2020/1648 (3), inar ainmníodh Aleksandr Lukashenko agus 14 dhuine eile, ar a n-áirítear daoine óna dhlúthchiorcal.

                     (5)

                     An 19 Samhain 2020, chomhaontaigh an Chomhairle leanúint de na hullmhúcháin atá ar bun do bhabhta smachtbhannaí breise – mar fhreagairt ar bhrúidiúlacht údarás na Bealarúise agus chun tacú le cearta daonlathacha mhuintir na Bealarúise.

                     (6)

                     I bhfianaise a thromchúisí atá an staid sa Bhealarúis, ba cheart 29 duine agus 7 n-eintiteas a áireamh ar liosta na ndaoine nádúrtha agus dlítheanacha, na n-eintiteas agus na gcomhlachtaí atá faoi réir na mbeart sriantach a leagtar amach in Iarscríbhinn I a ghabhann le Rialachán (CE) Uimh. 765/2006.

                     (7)

                     Dá bhrí sin, ba cheart Iarscríbhinn I a ghabhann le Rialachán (CE) Uimh. 765/2006 a leasú dá réir sin,

               TAR ÉIS AN RIALACHÁN SEO A GHLACADH:

            Airteagal 1
            Leasaítear, leis sin, Iarscríbhinn I a ghabhann le Rialachán (CE) Uimh. 765/2006 mar a leagtar amach san Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 17 Nollaig 2020.

                  Thar ceann na Comhairle

                  An tUachtarán

               S. SCHULZE

            (1)  IO L 134, 20.5.2006, lch. 1.

            (2)  Rialachán Cur Chun Feidhme (AE) 2020/1387 ón gComhairle an 2 Deireadh Fómhair 2020 lena gcuirtear chun feidhme Airteagal 8a(1) de Rialachán (CE) Uimh. 765/2006 maidir le bearta sriantacha i ndáil leis an mBealarúis (IO L 319 I, 2.10.2020, lch. 1).

            (3)  Rialachán Cur Chun Feidhme (AE) 2020/1648 ón gComhairle an 6 Samhain 2020 lena gcuirtear chun feidhme Airteagal 8a(1) de Rialachán (CE) Uimh. 765/2006 maidir le bearta sriantacha i ndáil leis an mBealarúis (IO L 370 I, 6.11.2020, lch. 1).

            IARSCRÍBHINN
            Leasaítear Iarscríbhinn I a ghabhann le Rialachán (CE) Uimh. 765/2006 mar a leanas:

                        (1)

                        cuirtear an teideal seo a leanas leis:
                        “Liosta na ndaoine nádúrtha agus dlítheanacha, na n-eintiteas agus na gcomhlachtaí dá dtagraítear in Airteagal 2(1)”;

                        (2)

                        cuirtear an méid seo a leanas in ionad cheannteideal an tábla:

                                    “A.

                                    Daoine nádúrtha dá dtagraítear in Airteagal 2(1)”;

                        (3)

                        cuirtear na daoine nádúrtha seo a leanas leis:

                                    Ainmneacha
                                    Tras-scríobh an litrithe Bealarúisise
                                    Tras-scríobh an litrithe Rúisise

                                    Ainmneacha
                                    (litriú Bealarúisise)

                                    Ainmneacha
                                    (litriú Rúisise)

                                    Faisnéis aitheantais

                                    Cúiseanna lena liostú

                                    “60

                                    Anatol Aliaksandrovich SIVAK
                                    Anatoli Aleksandrovich SIVAK

                                    Анатоль Аляксандравiч СIВАК

                                    Анатолий Александрович СИВАК

                                    Leas-Phríomh-Aire, iar-Chathaoirleach ar an Minsk City Executive Committee
                                    Dáta breithe: 19.7.1962
                                    Áit bhreithe: Zavoit, Narovlya District, Gomel/Homyel Oblast, iar-APSS (Bealarúis anois)
                                    Inscne: fireann

                                    Ina iarphost ceannaireachta mar Chathaoirleach ar an Minsk City Executive Committee, is é a bhí freagrach as an bhfeachtas cos ar bolg agus imeaglaithe a stiúir an fearas áitiúil in Minsk faoina mhaoirseacht tar éis thoghchán uachtaránachta 2020, feachtas a raibh gabhálacha treallacha agus drochíde, céasadh san áireamh, ar léirsitheoirí síochánta mar chuid de, chomh maith le himeaglú iriseoirí agus foréigean orthu. Tá ráitis phoiblí go leor déanta aige inar cháin sé na hagóidí síochánta a bhí ar siúl sa Bhealarúis.
                                    Ina phost ceannaireachta reatha mar Leas-Phríomh-Aire, leanann sé de thacaíocht a thabhairt do réimeas Lukashenka.

                                    61

                                    Ivan Mikhailavich EISMANT
                                    Ivan Mikhailavich EISMONT

                                    Iван Мiхайлавiч ЭЙСМАНТ

                                    Иван Михайлович ЭЙСМОНТ

                                    Cathaoirleach ar an National State Television and Radio Company, Ceann an Beltelradio Company
                                    Dáta breithe: 20.1.1977
                                    Áit bhreithe: Grodno/Hrodna, iar-APSS (Bealarúis anois)
                                    Inscne: fireann

                                    Ina phost ceannaireachta reatha mar cheann ar an National State Television and Radio Company, is é atá freagrach as bolscaireacht de chuid an Stáit a scaipeadh sna meáin phoiblí agus leanann sé de shíorthacaíocht a thabhairt do réimeas Lukashenka. Áirítear leis sin leas a bhaint as cainéil mheáin de thaca leis an Uachtarán leanúint dá théarma oifige, bíodh is gur toghchán uachtaránachta calaoiseach a reáchtáladh an 9 Lúnasa 2020, mar aon leis an gcniogbheartaíocht fhoréigneach leanúnach a imríodh ina dhiaidh sin le linn agóidí síochánta dlisteanacha.
                                    Rinne Eismont ráitis phoiblí inar cháin sé na hagóideoirí síochánta agus dhiúltaigh sé tuairisciú a dhéanamh don agóid a bhí ar siúl. Anuas air sin, faoina bhainistíocht, thug sé bata agus bóthar d'fhostaithe de chuid Beltelradio Company a bhí i mbun stailce, rud a d'fhág go raibh sé freagrach as sárú ar chearta an duine.

                                    62

                                    Uladzimir Stsiapanavich KARANIK
                                    Vladimir Stepanovich KARANIK

                                    Уладзiмiр Сцяпанавiч КАРАНIК

                                    Владимир Степанович КАРАНИК

                                    Gobharnóir réigiún Grodno/Hrodna, Iar-Aire Cúraim Sláinte
                                    Dáta breithe: 30.11.1973
                                    Áit bhreithe: Grodno/Hrodna, iar-APSS (Bealarúis anois)
                                    Inscne: fireann

                                    Ina iarphost ceannaireachta mar Aire Cúraim Sláinte, is é atá freagrach as leas a bhaint as seirbhísí cúraim sláinte chun agóideoirí síochánta a bhrú faoi chois, lena n-áirítear leas a bhaint as otharchairr chun agóideoirí síochánta a raibh ospidéal agus cúram sláinte de dhíth orthu a sheoladh chuig barda leithlise seachas chuig ospidéil. Tá ráitis phoiblí go leor déanta aige inar cháin sé na hagóidí síochánta a bhí ar siúl sa Bhealarúis; chuir sé i leith léirsitheoir amháin go raibh sé ar meisce.
                                    Ina phost ceannaireachta reatha mar Ghobharnóir ar réigiún Grodno/Hrodna Oblast, leanann sé de thacaíocht a thabhairt do réimeas Lukashenka.

                                    63

                                    Natallia Ivanauna KACHANAVA
                                    Natalia Ivanovna KOCHANOVA

                                    Наталля Iванаўна КАЧАНАВА

                                    Наталья Ивановна КОЧАНОВА

                                    Cathaoirleach ar an Council of the Republic of the National Assembly sa Bhealarúis
                                    Dáta breithe: 25.9.1960
                                    Áit bhreithe: Polotsk, Vitebsk / Viciebsk Oblast, iar-APSS (Bealarúis anois)
                                    Inscne: baineann

                                    Ina post ceannaireachta reatha mar Chathaoirleach ar an Council of the Republic of the National Assembly sa Bhealarúis, is í atá freagrach as tacaíocht a thabhairt do chinntí an Uachtaráin i réimse na mbeartas intíre. Is í a bhí freagrach as an toghchán calaoiseach a reáchtáladh an 9 Lúnasa 2020, a eagrú. Rinne sí ráitis phoiblí inar sheas sí leis an gcniogbheartaíocht bhrúidiúil a rinne an fearas slándála ar léirsitheoirí síochánta.

                                    64

                                    Pavel Mikalaevich LIOHKI
                                    Pavel Nikolaevich LIOHKI

                                    Павел Мiкалаевiч ЛЁГКI

                                    Павел Николаевич ЛЁГКИЙ

                                    An Chéad Leas-Aire Faisnéise
                                    Dáta breithe: 30.5.1972
                                    Áit bhreithe: Baranavichy, iar-APSS (Bealarúis anois)
                                    Inscne: fireann

                                    Ina ról ceannaireachta mar chéad Leas-Aire Faisnéise, is é atá freagrach as an gcos ar bolg ar an tsochaí shibhialta, go sonrach maidir le cinneadh na hAireachta Faisnéise deireadh a chur leis an rochtain ar shuíomhanna gréasáin neamhspleácha agus an rochtain idirlín sa Bhealarúis a theorannú tar éis thoghchán uachtaránachta 2020, mar uirlis chun cos ar bolg a dhéanamh ar an tsochaí shibhialta, ar léirsitheoirí síochánta agus ar iriseoirí.

                                    65

                                    Ihar Uladzimiravich LUTSKY
                                    Igor Vladimirovich LUTSKY

                                    Iгар Уладзiмiравiч ЛУЦКI

                                    Игорь Владимирович ЛУЦКИЙ

                                    Aire Faisnéise
                                    Dáta breithe: 31.10.1972
                                    Áit bhreithe: Stolin, Brest Oblast, iar-APSS (Bealarúis anois)
                                    Inscne: fireann

                                    Agus ról ceannaireachta aige mar Aire Faisnéise, tá sé freagrach as an gcos ar bolg ar an tsochaí shibhialta, go sonrach maidir le cinneadh na hAireachta Faisnéise deireadh a chur leis an rochtain ar shuíomhanna gréasáin neamhspleácha agus an rochtain idirlín sa Bhealarúis a theorannú tar éis thoghchán uachtaránachta 2020, mar uirlis chun cos ar bolg a imirt ar an tsochaí shibhialta, ar léirsitheoirí síochánta agus ar iriseoirí.

                                    66

                                    Andrei Ivanavich SHVED
                                    Andrei Ivanovich SHVED

                                    Андрэй Iванавiч ШВЕД

                                    Андрей Иванович ШВЕД

                                    Phríomh-Ionchúisitheoir na Bealarúise
                                    Dáta breithe: 21.4.1973
                                    Áit bhreithe: Glushkovichi, Gomel / Homyel Oblast, iar-APSS (Bealarúis anois)
                                    Inscne: fireann

                                    Ina ról mar Phríomh-Ionchúisitheoir na Bealarúise, is é atá freagrach as an gcos ar bolg leanúnach atá á imirt ar an tsochaí shibhialta agus ar an bhfreasúra daonlathach, go háirithe seoladh imeachtaí coiriúla iomadúla ar léirsitheoirí síochánta, ar cheannairí an fhreasúra, agus ar iriseoirí tar éis thoghcháin uachtaránachta 2020. Anuas air sin, rinne sé ráitis phoiblí inar bhagair sé pionós orthu siúd a bhí páirteach i ‘slógaí neamhúdaraithe’.

                                    67

                                    Genadz Andreevich BOGDAN
                                    Gennady Andreievich BOGDAN

                                    Генадзь Андрэевiч БОГДАН

                                    Геннадий Андреевич БОГДАН

                                    Leas-Cheann ar an Belarus President Property Management Directorate
                                    Dáta breithe: 8.1.1977
                                    Inscne: fireann

                                    Ina phost mar Leas-Cheann ar an Belarus President Property Management Directorate, is é a dhéanann feidhmiú fiontair éagsúla a mhaoirsiú. Tugann an comhlacht sin, faoina cheannaireacht, tacaíocht airgeadais, ábhair, theicniúil, shóisialta, teaghlaigh agus leighis d'údaráis phoblachtacha agus orgáin an Stáit. Tá dlúthbhaint aige leis an Uachtarán agus leanann sé de thacaíocht a thabhairt do réimeas Lukashenka.

                                    68

                                    Ihar Paulavich BURMISTRAU
                                    Igor Pavlovich BURMISTROV

                                    Iгар Паўлавiч БУРМIСТРАЎ

                                    Игорь Павлович БУРМИСТРОВ

                                    Ceann Foirne agus an Chéad Leas-Cheannasaí ar na Internal Troops den Aireacht Gnóthaí Baile
                                    Dáta breithe: 30.9.1968
                                    Inscne: fireann

                                    Ina phost ceannaireachta mar Chéad-Leas-Cheannasaí ar na Internal Troops den Aireacht Gnóthaí Baile, is é atá freagrach as an bhfeachtas cos ar bolg agus imeaglaithe a stiúir na Internal Troops faoina cheannaireacht tar éis thoghchán uachtaránachta 2020, go háirithe an feachtas ina raibh gabhálacha treallacha agus drochíde mar chuid de, lena n-áirítear céasadh léirsitheoirí síochánta chomh maith le himeaglú iriseoirí agus foréigean orthu.

                                    69

                                    Arciom Kanstantinavich DUNKA
                                    Artem Konstantinovich DUNKO

                                    Арцём Канстанцiнавiч ДУНЬКА

                                    Артем Константинович ДУНЬКО

                                    Cigire Sinsearach maidir le Special Matters of the Department of Financial Investigations of the State Control Committee
                                    Dáta breithe: 8.6.1990
                                    Inscne: fireann

                                    Ina phost ceannaireachta mar Chigire Sinsearach maidir le Special Matters of the Department of Financial Investigations of the State Control Committee is é atá freagrach as feachtas cos ar bolg agus imeaglaithe a stiúir fearas an Stáit tar éis thoghchán uachtaránachta 2020 gona imscrúduithe arna seoladh i gcoinne ceannairí agus gníomhaithe sa fhreasúra.

                                    70

                                    Aleh Heorhievich KARAZIEI
                                    Oleg Georgevich KARAZEI

                                    Алег Георгiевiч КАРАЗЕЙ

                                    Олег Георгиевич КАРАЗЕЙ

                                    Ceann an Prevention Department of the Main Department of Law Enforcement and Prevention of the Public Security Police den Aireacht Gnóthaí Baile
                                    Dáta breithe: 1.1.1979
                                    Áit bhreithe: Minsk Oblast, iar-APSS (Bealarúis anois)
                                    Inscne: fireann

                                    Ina phost ceannaireachta mar Cheann an Main Directorate of Law and Order Protection and Prevention den Aireacht Gnóthaí Baile, is é atá freagrach as an bhfeachtas cos ar bolg agus imeaglaithe a stiúir an fearas Stáit tar éis thoghchán uachtaránachta 2020, feachtas a raibh gabhálacha treallacha agus drochíde, céasadh san áireamh, ar léirsitheoirí síochánta mar chuid de, chomh maith le himeaglú iriseoirí agus foréigean orthu.

                                    71

                                    Dzmitry Aliaksandravich KURYAN
                                    Dmitry Aleksandrovich KURYAN

                                    Дзмiтрый Аляксандравiч КУРЯН

                                    Дмитрий Александрович КУРЯН

                                    Coirnéal Póilíní, Leas-Cheann an Main Department agus Ceann an Department of Law Enforcement san Aireacht Gnóthaí Baile
                                    Dáta breithe: 3.10.1974
                                    Inscne: fireann

                                    Ina phost ceannaireachta mar Coirnéal Póilíní agus Leas-Cheann an Main Department agus Ceann an Department of Law Enforcement san Aireacht Gnóthaí Baile, is é atá freagrach as an bhfeachtas cos ar bolg agus imeaglaithe a stiúir na fórsaí póilíneachta tar éis thoghchán uachtaránachta 2020, feachtas a raibh gabhálacha treallacha agus drochíde ar léirsitheoirí síochánta, céasadh san áireamh, mar chuid de, chomh maith le himeaglú iriseoirí agus foréigean orthu.

                                    72

                                    Aliaksandr Henrykavich TURCHIN
                                    Aleksandr Henrihovich TURCHIN

                                    Аляксандр Генрыхавiч ТУРЧЫН

                                    Александр Генрихович ТУРЧИН

                                    Cathaoirleach Minsk Regional Executive Committee
                                    Dáta breithe: 2.7.1975
                                    Áit bhreithe: Novogrudok, Grodno/Hrodna Oblast, iar-APSS (Bealarúis anois)
                                    Inscne: fireann

                                    Ina phost mar Chathaoirleach Minsk Regional Executive Committee, is é atá freagrach as maoirseacht a dhéanamh ar an riarachán áitiúil, lena n-áirítear roinnt coistí. Mar sin, is é atá freagrach as tacú le réimeas Lukashenka.

                                    73

                                    Dzmitry Mikalaevich SHUMILIN
                                    Dmitry Nikolayevich SHUMILIN

                                    Дзмiтрый Мiкалаевiч ШУМIЛIН

                                    Дмитрий Николаевич ШУМИЛИН

                                    Leas-Cheann an department for mass events de GUVD (Main Department of Internal Affairs) de Minsk City Executive Committee
                                    Dáta breithe: 26.7.1977
                                    Insnce: fireann

                                    Ina phost mar Leas-Cheann an department for mass events de GUVD de Minsk City Executive Committee, is é atá freagrach as an bhfeachtas cos ar bolg agus imeaglaithe a stiúir fearas áitiúil tar éis thoghchán uachtaránachta 2020, feachtas a raibh gabhálacha treallacha agus drochíde ar léirsitheoirí síochánta, céasadh san áireamh, mar chuid de, chomh maith le himeaglú iriseoirí agus foréigean orthu.
                                    Tá doiciméadúchán ann gur ghlac sé féin páirt go pearsanta i gcoinneáil neamhdhleathach léirsitheoirí síochánta.

                                    74

                                    Vital Ivanavich STASIUKEVICH
                                    Vitalyi Ivanovich STASIUKEVICH

                                    Вiталь Iванавiч СТАСЮКЕВIЧ

                                    Виталий Иванович СТАСЮКЕВИЧ

                                    Leas-Cheannaire an Public Security Police in Grodno/Hrodna
                                    Dáta breithe: 5.3.1976
                                    Áit bhreithe: Grodno / Hrodna, iar-APSS (Bealarúis anois)
                                    Inscne: fireann

                                    Ina phost mar Leas-Cheannaire an Public Security Police in Grodno/Hrodna, is é atá freagrach as an bhfeachtas cos ar bolg agus imeaglaithe a stiúir an fórsa póilíneachta áitiúil faoina cheannaireacht tar éis thoghchán uachtaránachta 2020, feachtas a raibh gabhálacha treallacha agus drochíde ar léirsitheoirí síochánta, céasadh san áireamh, mar chuid de, chomh maith le himeaglú iriseoirí agus foréigean orthu.
                                    De réir finnéithe rinne sé féin maoirseacht go pearsanta ar choinneáil neamhdhleathach léirsitheoirí síochánta.

                                    75

                                    Siarhei Leanidavich KALINNIK
                                    Sergei Leonidovich KALINNIK

                                    Сяргей Леанiдавiч КАЛИННИК

                                    Сергей Леонидович КАЛИННИК

                                    Coirnéal Póilíní, Ceannaire an Sovetsky District Police Department of Minsk
                                    Dáta breithe: 23.7.1979
                                    Inscne: fireann

                                    Ina phost mar Cheannaire an Sovetsky District Police Department of Minsk, is é atá freagrach as an bhfeachtas cos ar bolg agus imeaglaithe a stiúir an fórsa póilíneachta áitiúil faoina cheannaireacht tar éis thoghchán uachtaránachta 2020, feachtas a raibh gabhálacha treallacha agus drochíde ar léirsitheoirí síochánta, céasadh san áireamh, mar chuid de, chomh maith le himeaglú iriseoirí agus foréigean orthu.
                                    De réir finnéithe, rinne sé féin maoirseacht agus ghlac sé páirt go pearsanta i gcéasadh léirsitheoirí a coinníodh go neamhdhleathach.

                                    76

                                    Vadzim Siarhaevich PRYGARA
                                    Vadim Sergeevich PRIGARA

                                    Вадзiм Сяргеевiч ПРЫГАРА

                                    Вадим Сергеевич ПРИГАРА

                                    Leifteanantchoirnéal na bPóilíní, Ceann an District Police Department in Molodechno
                                    Dáta breithe: 31.10.1980
                                    Inscne: fireann

                                    Ina phost mar Cheannaire an District Police Department in Molodechno, is é atá freagrach as an bhfeachtas cos ar bolg agus imeaglaithe a stiúir an fórsa póilíneachta áitiúil faoina cheannaireacht tar éis thoghchán uachtaránachta 2020, feachtas a raibh gabhálacha treallacha agus drochíde ar léirsitheoirí síochánta, céasadh san áireamh, mar chuid de, chomh maith le himeaglú iriseoirí agus foréigean orthu.
                                    De réir finnéithe rinne sé féin maoirseacht go pearsanta ar léasadh léirsitheoirí a coinníodh go neamhdhleathach. Dúirt sé an-chuid rudaí dímheasúla do na meáin faoi léirsitheoirí freisin.

                                    77

                                    Viktar Ivanavich STANISLAUCHYK
                                    Viktor Ivanovich STANISLAVCHIK

                                    Вiктар Iванавiч СТАНIСЛАЎЧЫК

                                    Виктор Иванович СТАНИСЛАВЧИК

                                    Leas-Cheann an Police Department de Sovetsky District in Minsk, Ceann an Public Security Police
                                    Dáta breithe: 27.1.1971
                                    Inscne: fireann

                                    Ina phost mar Leas-Cheann an Police Department de Sovetsky District in Minsk agus Ceann an Public Security Police, is é atá freagrach as an bhfeachtas cos ar bolg agus imeaglaithe a stiúir an fórsa póilíneachta áitiúil faoina cheannaireacht tar éis thoghchán uachtaránachta 2020, feachtas a raibh gabhálacha treallacha agus drochíde ar léirsitheoirí síochánta, céasadh san áireamh, mar chuid de, chomh maith le himeaglú iriseoirí agus foréigean orthu.
                                    De réir finnéithe, rinne sé féin maoirseacht go pearsanta ar choinneáil neamhdhleathach léirsitheoirí agus ar léasadh iad siúd a coinníodh go neamhdhleathach.

                                    78

                                    Aliaksandr Aliaksandravich PIETRASH
                                    Aleksandr Aleksandrovich PETRASH

                                    Аляксандр Аляксандравiч ПЕТРАШ

                                    Александр Александрович ПЕТРАШ

                                    Cathaoirleach an Moskovski district court in Minsk
                                    Dáta breithe: 16.5.1988
                                    Inscne: fireann

                                    Ina phost mar chathaoirleach an Moskovski district court in Minsk, is é atá freagrach as roinnt mhaith rialuithe polaitiúla i gcoinne iriseoirí, cheannairí an fhreasúra, gníomhaithe agus léirsitheoirí. Rinneadh sáruithe ar chearta na gcúisithe agus bhíothas ag brath ar ráitis ó fhinnéithe bréagacha le linn na dtrialacha a rinneadh faoina stiúir.
                                    Bhí ról lárnach aige i léirsitheoirí, iriseoirí agus ceannairí an fhreasúra a choinneáil agus fíneáil a ghearradh orthu tar éis thoghchán uachtaránachta 2020.
                                    Dá bhrí sin, is é atá freagrach as sáruithe ar chearta an duine, as an mbonn a bhaint den smacht reachta agus as an gcos ar bolg a imirt ar an tsochaí shibhialta agus ar an bhfreasúra daonlathach.

                                    79

                                    Andrei Aliaksandravich LAHUNOVICH
                                    Andrei Aleksandrovich LAHUNOVICH

                                    Андрэй Аляксандравiч ЛАГУНОВIЧ

                                    Андрей Александрович ЛАГУНОВИЧ

                                    Breitheamh sa Sovetsky district court in Gomel/ Homyel
                                    Inscne: fireann

                                    Ina phost mar bhreitheamh sa Sovetsky district court in Gomel / Homyel, is é atá freagrach as roinnt mhaith rialuithe polaitiúla i gcoinne iriseoirí, cheannairí an fhreasúra, gníomhaithe agus léirsitheoirí. Rinneadh sáruithe ar chearta na gcúisithe le linn na dtrialacha a rinneadh faoina stiúir.
                                    Dá bhrí sin, is é atá freagrach as sáruithe ar chearta an duine agus as an mbonn a bhaint den smacht reachta mar aon leis an gcos ar bolg a imirt ar an tsochaí shibhialta agus ar an bhfreasúra daonlathach.

                                    80

                                    Alena Vasileuna LITVINA
                                    Elena Vasilevna LITVINA

                                    Алена Васiльеўна ЛIТВIНА

                                    Елена Васильевна ЛИТВИНА

                                    Breitheamh sa Leninsky district court in Mogilev
                                    Inscne: baineann

                                    Ina post mar bhreitheamh sa Leninsky district court in Mogilev, is í atá freagrach as roinnt mhaith rialuithe polaitiúla i gcoinne iriseoirí, cheannairí an fhreasúra, gníomhaithe agus léirsitheoirí, go háirithe as pionós a ghearradh ar Siarhei Tsikhanousky – gníomhaí freasúra agus fear céile Svetlana Tiskhanouska a bhí ina hiarrthóir don uachtaránacht. Rinneadh sáruithe ar chearta na gcúisithe le linn na dtrialacha a rinneadh faoina stiúir.
                                    Dá bhrí sin, is í atá freagrach as sáruithe ar chearta an duine agus as an mbonn a bhaint den smacht reachta mar aon leis an gcos ar bolg a imirt ar an tsochaí shibhialta agus ar an bhfreasúra daonlathach.

                                    81

                                    Victoria Valeryeuna SHABUNYA
                                    Victoria Valerevna SHABUNYA

                                    Вiкторыя Валер'еўна ШАБУНЯ

                                    Виктория Валерьевна ШАБУНЯ

                                    Breitheamh sa Central district court in Minsk
                                    Dáta breithe: 27.2.1974
                                    Inscne: baineann

                                    Ina post mar bhreitheamh sa Central district court in Minsk, is í atá freagrach as roinnt mhaith rialuithe polaitiúla i gcoinne iriseoirí, cheannairí an fhreasúra, gníomhaithe agus léirsitheoirí, go háirithe as pionós a ghearradh ar Sergei Dylevsky – comhalta an Coordination Council agus ceannaire coiste stailce. Rinneadh sáruithe ar chearta na gcúisithe le linn na dtrialacha a rinneadh faoina stiúir.
                                    Dá bhrí sin, is í atá freagrach as sáruithe ar chearta an duine agus as an mbonn a bhaint den smacht reachta mar aon leis an gcos ar bolg a imirt ar an tsochaí shibhialta agus ar an bhfreasúra daonlathach.

                                    82

                                    Alena Aliaksandravna ZHYVITSA
                                    Elena Aleksandrovna ZHYVITSA

                                    Алена Аляксандравна ЖЫВIЦА

                                    Елена Александровна ЖИВИЦА

                                    Breitheamh sa Oktyabrsky district court in Minsk
                                    Dáta breithe: 9.4.1990
                                    Inscne: baineann

                                    Ina post mar bhreitheamh sa Oktyabrsky district court in Minsk, is í atá freagrach as roinnt mhaith rialuithe polaitiúla i gcoinne iriseoirí, cheannairí an fhreasúra, gníomhaithe agus léirsitheoirí. Rinneadh sáruithe ar chearta na gcúisithe le linn na dtrialacha a rinneadh faoina stiúir.
                                    Dá bhrí sin, is í atá freagrach as sáruithe ar chearta an duine agus as an mbonn a bhaint den smacht reachta mar aon leis an gcos ar bolg a imirt ar an tsochaí shibhialta agus ar an bhfreasúra daonlathach.

                                    83

                                    Natallia Anatolievna DZIADKOVA
                                    Natalia Anatolievna DEDKOVA

                                    Наталля Анатольеўна ДЗЯДКОВА

                                    Наталья Анатольевна ДЕДКОВА

                                    Breitheamh sa Partizanski district court in Minsk
                                    Dáta breithe: 2.12.1979
                                    Inscne: baineann

                                    Ina post mar bhreitheamh sa Partizanski district court in Minsk, is í atá freagrach as roinnt mhaith rialuithe polaitiúla i gcoinne iriseoirí, cheannairí an fhreasúra, gníomhaithe agus léirsitheoirí, go háirithe as pionós a ghearradh ar Mariya Kalesnikava – ceannaire an Coordination Council. Rinneadh sáruithe ar chearta na gcúisithe le linn na dtrialacha a rinneadh faoina stiúir.
                                    Dá bhrí sin, is í atá freagrach as sáruithe ar chearta an duine agus as an mbonn a bhaint den smacht reachta mar aon leis an gcos ar bolg a imirt ar an tsochaí shibhialta agus ar an bhfreasúra daonlathach.

                                    84

                                    Maryna Arkadzeuna FIODARAVA
                                    Marina Arkadievna FEDOROVA

                                    Марына Аркадзьеўна ФЁДАРАВА

                                    Марина Аркадьевна ФЕДОРОВА

                                    Breitheamh sa Sovetsky district court in Minsk
                                    Dáta breithe: 11.9.1965
                                    Inscne: baineann

                                    Ina post mar bhreitheamh sa Sovetsky district court in Minsk, is í atá freagrach as roinnt mhaith rialuithe polaitiúla i gcoinne iriseoirí, cheannairí an fhreasúra, gníomhaithe agus léirsitheoirí. Rinneadh sáruithe ar chearta na gcúisithe le linn na dtrialacha a rinneadh faoina stiúir.
                                    Dá bhrí sin, is í atá freagrach as sáruithe ar chearta an duine agus as an mbonn a bhaint den smacht reachta, mar aon leis an gcos ar bolg a imirt ar an tsochaí shibhialta agus ar an bhfreasúra daonlathach.

                                    85

                                    Yulia Chaslavauna HUSTYR
                                    Yulia Cheslavovna HUSTYR

                                    Юлiя Чаславаўна ГУСТЫР

                                    Юлия Чеславовна ГУСТЫР

                                    Breitheamh sa Central district court in Minsk
                                    Dáta briethe: 14.1.1984
                                    Inscne: baineann

                                    Ina post mar bhreitheamh sa Central district court in Minsk, is í atá freagrach as roinnt mhaith rialuithe polaitiúla i gcoinne iriseoirí, cheannairí an fhreasúra, gníomhaithe agus léirsitheoirí, go háirithe as pionós a ghearradh ar Viktar Babarika a bhí ina iarrthóir don uachtaránacht. Rinneadh sáruithe ar chearta na gcúisithe le linn na dtrialacha a rinneadh faoina stiúir.
                                    Dá bhrí sin, is í atá freagrach as sáruithe ar chearta an duine agus as an mbonn a bhaint den smacht reachta, mar aon leis an gcos ar bolg a imirt ar an tsochaí shibhialta agus ar an bhfreasúra daonlathach.

                                    86.

                                    Alena Tsimafeeuna NYAKRASAVA
                                    Elena Timofeevna NEKRASOVA

                                    Алена Цiмафееўна НЯКРАСАВА

                                    Елена Тимофеевна НЕКРАСОВА

                                    Breitheamh sa Zavodsky district court in Minsk
                                    Dáta breithe: 26.11.1974
                                    Inscne: baineann

                                    Ina post mar bhreitheamh sa Zavodsky district court in Minsk, is í atá freagrach as roinnt mhaith rialuithe polaitiúla i gcoinne iriseoirí, cheannairí an fhreasúra, gníomhaithe agus léirsitheoirí. Rinneadh sáruithe ar chearta na gcúisithe le linn na dtrialacha a rinneadh faoina stiúir.
                                    Dá bhrí sin, is í atá freagrach as sáruithe ar chearta an duine agus as an mbonn a bhaint den smacht reachta, mar aon leis an gcos ar bolg a imirt ar an tsochaí shibhialta agus ar an bhfreasúra daonlathach.

                                    87.

                                    Aliaksandr Vasilevich SHAKUTSIN
                                    Aleksandr Vasilevich SHAKUTIN

                                    Аляксандр Васiльевiч ШАКУЦIН

                                    Александр Васильевич ШАКУТИН

                                    Fear gnó agus úinéir Amhodor holding
                                    Dáta breithe: 12.1.1959
                                    Áit bhreithe: Bolshoe Babino, Orsha Rayon, Vitebsk/ Viciebsk Oblast, iar-APSS (Bealarúis anois)
                                    Inscne: fireann

                                    Tá sé ar cheann de na fir ghnó cheannródaíocha a oibríonn sa Bhealarúis, agus tá leasanna gnó aige san earnáil tógála, tógála innealra, talmhaíochta agus in earnálacha eile.
                                    Tuairiscítear gurb é duine de na daoine is mó a thairbhigh as príobháidiú le linn seal Lukashenko mar uachtarán. Tá sé ina chomhalta de phraesaidiam an chomhlachais phoiblí atá ar son Lukashenka ‘Belaya Rus’ agus ina chomhalta de Council for the Development of Entrepreneurship in the Republic of Belarus.
                                    Mar sin, tá sé ag baint tairbhe as an gceangal atá aige le réimeas Lukashenka agus as an tacaíocht a thugann sé don réimeas.
                                    I mí Iúil 2020, nocht sé tuairimí inar cháin sé agóidí an fhreasúra sa Bhealarúis, agus ar an gcaoi sin, rannchuidigh sé le cos ar bolg a imirt ar an tsochaí shibhialta agus ar an bhfreasúra

                                    88.

                                    Mikalai Mikalaevich VARABEI/ VERABEI
                                    Nikolay Nikolaevich VOROBEY

                                    Мiкалай Мiкалаевiч ВАРАБЕЙ /ВЕРАБЕЙ

                                    Николай Николаевич ВОРОБЕЙ

                                    Fear gnó, comhúinéir Bremino Group
                                    Dáta breithe: 4.5.1963
                                    Áit bhreithe: an Úcráin, iar-APSS (an Úcráin anois)
                                    Inscne: fireann

                                    Tá sé ar cheann de na fir ghnó cheannródaíocha a oibríonn sa Bhealarúis, agus tá leasanna gnó aige in earnáil an pheitriliaim, iompair guail, san earnáil baincéireachta agus in earnálacha eile.
                                    Is comhúinéir é ar Bremino Group - cuideachta a bhain tairbhe as buntáistí cánach agus as cineálacha eile tacaíochta ó réimeas na Bealarúise.
                                    Mar sin, tá sé ag baint tairbhe as an gceangal atá aige le réimeas Lukashenka agus as an tacaíocht a thugann sé don réimeas.”;

                        (4)

                        cuirtear an ceannteideal agus an tábla seo a leanas leis:

                                    “B.

                                    Daoine dlítheanacha, eintitis agus comhlachtaí dá dtagraítear in Airteagal 2(1)

                                                Ainmneacha
                                                Tras-scríobh an litrithe Bealarúisise
                                                Tras-scríobh an litrithe Rúisise

                                                Ainmneacha
                                                (litriú Bealarúisise)
                                                (litriú Rúisise)

                                                Faisnéis aitheantais

                                                Cúiseanna lena liostú

                                                Dáta an liostaithe

                                                1.

                                                CJSC Beltechexport

                                                ЗАО Белтехэкспорт

                                                Seoladh: Minsk, Minsk, Nezavisimosti ave., 86-B, Minsk 220012, Belarus
                                                Teil.: +375 173588383, +375 173738012
                                                Suíomh gréasáin: https://bte.by/
                                                Ríomhphost: mail@bte.by

                                                Is eintiteas príobháideach é CJSC Beltechexport a onnmhairíonn airm agus trealamh míleata arna dtáirgeadh ag cuideachtaí faoi úinéireacht stáit na Bealarúise go tíortha san Afraic, i Meiriceá Theas, san Áise agus sa Mheánoirthear. Tá ceangal láidir ag Beltechexport le hAireacht Cosanta na Bealarúise.
                                                Mar sin, tá CJSC Beltechexport ag baint tairbhe as an gceangal atá aige le réimeas Lukashenka agus tá sé ag tacú leis, trí bhuntáistí a thabhairt do réimeas na huachtaránachta.

                                                17.12.2020

                                                2.

                                                Dana Holdings / Dana Astra

                                                Дана Холдингз / Дана Астра

                                                Seoladh: P. Mstislavtsa 9 (1st floor), Minsk, 220114 Belarus
                                                Cláruimhir: Dana Astra: 191295361
                                                Suíomh gréasáin: https://dana-holdings.com/
                                                Ríomhphoist: PR@bir.by
                                                Teil. : +375 172693290; +375 173939465

                                                Tá Dana Holdings / Dana Astra ar cheann de na forbróirí réadmhaoine agus na tógálaithe príomhúla sa Bhealarúis. Fuair an chuideachta dáileachtaí talún chun roinnt coimpléasc cónaitheach mór agus ionad gnó mór a fhorbairt.
                                                Tá dlúthchaidreamh idir úinéirí Dana Holdings / Dana Astra agus Alexandr Lukashenko. Tá post mór ag Liliya Lukashenka, banchliamhain an Uachtaráin, sa chuideachta.
                                                Mar sin, tá Dana Holdings/ Dana Astra ag baint tairbhe as an gceangal atá aici le réimeas Lukashenka agus tá sí ag tacú leis.

                                                17.12.2020

                                                3.

                                                GHU – an institiúd stáit ‘Príomh-Oifig Eacnamaíochta’k d'Oifig um Ghnóthaí Riaracháin de chuid Uachtarán Phoblacht na Bealarúise

                                                ГХУ - Государственное учреждение 'Главное хозяйственное управление' Управления делами Президента Республики Беларусь

                                                Seoladh: Miasnikova str. 37, Minsk 220010, Belarus
                                                Teil.: +375 172223313
                                                Suíomh gréasáin: http://ghu.by
                                                Ríomhphoist: ghu@ghu.by

                                                Is é GHU an t-oibritheoir is mó ar mhargadh réadmhaoine neamhchónaithigh sa Bhealarúis agus déanann sé maoirseacht ar chuid mhór cuideachtaí.
                                                D’iarr Alexandr Lukashenko ar cheann GHU, Victor Sheiman, maoirseacht a dhéanamh ar shábháilteacht na dtoghchán uachtaránachta in 2020.
                                                Mar sin, tá GHU ag baint tairbhe as an gceangal atá aige le réimeas Lukashenka agus tá sé ag tacú leis.

                                                17.12.2020

                                                4.

                                                LLC Synesis

                                                ООО ‘Синезис’

                                                Seoladh:, Platonova 20B Minsk 220005, Belarus; Mantulinskaya 24, Moscow 123100, Russia.
                                                Cláruimhir (УНН/ИНН): 190950894 (an Bhealarúis); 7704734000/770301001 (an Rúis).
                                                Suíomh gréasáin: https://synesis.partners https://synesis-group.com/
                                                Teil.: +375 172403650

                                                Cuireann LLC Synesis ardán faireachais ar fáil d’údaráis na Bealarúise, trínar féidir cuardach a dhéanamh ar phíosaí ó fhíseáin agus anailís a dhéanamh orthu agus úsáid a bhaint as bogearraí aghaidh-aitheanta - ar an gcaoi sin, tá an chuideachta freagrach as an gcos ar bolg atá á imirt ag an bhfearas stáit sa Bhealarúis.
                                                Tá cosc ar fhostaithe Synesis cumarsáid a dhéanamh sa Bhealarúisis, mar sin tá an chuideachta freagrach as an bonn a bhaint de chearta saothair.
                                                Liostaítear Belarusian State Security Committee (KGB) agus an Aireacht Gnóthaí Baile mar úsáideoirí córais a chruthaigh Synesis. Dá bhrí sin, tá an chuideachta ag baint tairbhe as an gceangal atá aici le réimeas Lukashenka agus tá sí ag tacú leis.
                                                Cháin príomhoifigeach feidhmiúcháin Synesis go poiblí iad siúd a bhí ag agóid i gcoinne réimeas Lukashenka agus rinne beag is fiú den easpa daonlathais sa Bhealarúis.

                                                17.12.2020

                                                5.

                                                AGAT Electromechanical Plant OJSC

                                                OAO ‘АГАТ-электромеханический завод’

                                                Seoladh:. Nezavisimosti ave. 115. Minsk 220114, Belarus
                                                Teil.: +375 172720132 +375 175704145
                                                Ríomhphost: marketing@agat-emz.by
                                                Suíomh gréasáin: https://agat-emz.by/

                                                Tá AGAT Electromechanical Plant OJSC mar chuid de Belarussian State Authority for Military Industry of the Republic of Belarus (dá ngairtear freisin SAMI nó State Military Industrial Committee), atá freagrach as beartas míleata-teicniúil an Stáit a chur chun feidhme agus atá faoi réir Chomhairle na nAirí agus Uachtarán na Bealarúise. Mar sin, tá AGAT Electromechanical Plant OJSC ag baint tairbhe as an gceangal atá aige le réimeas Lukashenka agus tá sé ag tacú leis.
                                                Monaraíonn an chuideachta ‘Rubezh’, córas bacainní a ceapadh le haghaidh círéib a smachtú a úsáideadh in aghaidh léirsithe síochánta a bhí ar siúl tar éis na dtoghchán uachtaránachta an 9 Lúnasa 2020, agus ar an gcaoi sin, tá an chuideachta freagrach as cos ar bolg a imirt ar an tsochaí shibhialta agus ar an bhfreasúra daonlathach.

                                                17.12.2020

                                                6.

                                                OJSC 140 Repair Plant

                                                OAO ‘140 ремонтный завод’

                                                Seoladh: L. Chalovskoy str. 19, Borisov, Belarus
                                                Teil.:+375 177762032 +375 177765479
                                                Ríomhphost: info@140zavod.org
                                                Suíomh gréasáin: https://140zavod.org

                                                Tá OJSC 140 Repair Plant mar chuid de Belarussian State Authority for Military Industry of the Republic of Belarus (dá ngairtear freisin SAMI nó State Military Industrial Committee), atá freagrach as beartas míleata-teicniúil an Stáit a chur chun feidhme agus atá faoi réir Chomhairle na nAirí agus Uachtarán na Bealarúise. Mar sin, tá OJSC 140 Repair Plant ag baint tairbhe as an gceangal atá aici le réimeas Lukashenka agus tá sí ag tacú leis.
                                                Monaraíonn an chuideachta feithiclí iompair agus feithiclí armúrtha a úsáideadh in aghaidh léirsithe síochánta a bhí ar siúl tar éis na dtoghchán uachtaránachta an 9 Lúnasa 2020, agus an gcaoi sin, tá an chuideachta freagrach as cos ar bolg a imirt ar an tsochaí shibhialta agus ar an bhfreasúra daonlathach.

                                                17.12.2020

                                                7.

                                                OJSC MZKT / MWPT (dá ngairtear freisin. VOLAT) - Minsk Wheel Tractor Plant

                                                OAO ‘МЗКТ’ - Минский завод колёсных тягачей

                                                Seoladh: Partizanski ave 150, Minsk 220021, Belarus
                                                Teil.: +375 173301709
                                                Facs: +375 172913192
                                                Ríomhphost: link@mzkt.by
                                                Suíomh gréasáin: www.mzkt.by

                                                Tá OJSC MZKT (dá ngairtear freisin VOLTA) mar chuid de Belarusian State Authority for Military Industry of the Republic of Belarus (dá ngairtear freisin SAMI nó State Military Industrial Committee), atá freagrach as beartas míleata-teicniúil an Stáit a chur chun feidhme agus atá faoi réir Chomhairle na nAirí agus Uachtarán na Bealarúise. Mar sin, tá OJSC MZKT (dá ngairtear freisin VOLTA) ag baint tairbhe as an gceangal atá aige le réimeas Lukashenka agus tá sé ag tacú leis.
                                                Briseadh as a bpost fostaithe OJSC MZKT a chuaigh i mbun agóide nuair a thug Alexandr Lukashenko cuairt ar a monarcha agus a chuaigh ar stailc tar éis na dtoghchán uachtaránachta sa Bhealarúis in 2020, agus mar sin, tá an chuideachta freagrach as cearta an duine a shárú.

                                                17.12.2020”.


title: Rialachán Cur Chun Feidhme (AE) 2021/1174 ón gCoimisiún an 12 Iúil 2021 lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint (“Asparago di Badoere” (TGFC))

text:
                  19.7.2021

                  GA

                  Iris Oifigiúil an Aontais Eorpaigh

                  L 256/52

         RIALACHÁN CUR CHUN FEIDHME (AE) 2021/1174 ÓN gCOIMISIÚN
         an 12 Iúil 2021
         lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint (“Asparago di Badoere” (TGFC))
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1) agus go háirithe Airteagal 52(2) de,
         De bharr an mhéid seo a leanas:

                     (1)

                     I gcomhréir le hAirteagal 53(1), an chéad fhomhír, de Rialachán (AE) Uimh. 1151/2012, tá scrúdú déanta ag an gCoimisiún ar iarratas na hIodáile ar fhormheas ar leasú ar shonraíocht an táisc gheografaigh faoi chosaint “Asparago di Badoere” atá cláraithe faoi Rialachán (AE) Uimh. 923/2010 ón gCoimisiún (2).

                     (2)

                     Ós rud é gur leasuithe nach mion atá i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh (3) faoi mar a cheanglaítear le hAirteagal 50(2)(a) den Rialachán sin.

                     (3)

                     Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart an leasú ar an tsonraíocht a fhormheas,

               TAR ÉIS AN RIALACHÁN SEO A GHLACADH:

            Airteagal 1
            An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Asparago di Badoere” (TGFC), is leasú é atá formheasta anois.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 12 Iúil 2021.

                  Thar ceann an Choimisiúin,

                  Ar son an Uachtaráin,

               Janusz WOJCIECHOWSKI

                  Comhalta den Choimisiún

            (1)  IO L 343, 14.12.2012, lch. 1.

            (2)  Rialachán (AE) Uimh. 923/2010 ón gCoimisiún an 14 Deireadh Fómhair 2010 lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint [Asparago di Badoere (TGFC)] (IO L 271, 15.10.2010, lch. 4).

            (3)  IO C 102, 24.3.2021, lch. 13.


title: Rialachán Cur Chun Feidhme (AE) 2021/1177 ón gCoimisiún an 16 Iúil 2021 lena leasaítear Rialachán Cur Chun Feidhme (AE) 2015/408 maidir le própocsacarbasón a bhaint de liosta na substaintí gníomhacha atá le meas mar shubstaintí lena n-ionadú (Téacs atá ábhartha maidir le LEE)

text:
                  19.7.2021

                  GA

                  Iris Oifigiúil an Aontais Eorpaigh

                  L 256/60

         RIALACHÁN CUR CHUN FEIDHME (AE) 2021/1177 ÓN gCOIMISIÚN
         an 16 Iúil 2021
         lena leasaítear Rialachán Cur Chun Feidhme (AE) 2015/408 maidir le própocsacarbasón a bhaint de liosta na substaintí gníomhacha atá le meas mar shubstaintí lena n-ionadú
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoracha 79/117/CEE agus 91/414/CEE ón gComhairle (1), agus go háirithe Airteagal 78(2) de,
         De bharr an mhéid seo a leanas:

                     (1)

                     Le Rialachán Cur Chun Feidhme (AE) 2015/408 ón gCoimisiún (2) bunaíodh liosta de shubstaintí gníomhacha a chomhlíonann na critéir a leagtar amach i bpointe 4 d’Iarscríbhinn II a ghabhann le Rialachán (CE) Uimh. 1107/2009 maidir le bheith measta mar shubstaintí lena n-ionadú. Áiríodh própocsacarbasón sa liosta sin toisc gur measadh go gcomhlíonann sé dhá cheann de na trí chritéar atá ann chun a mheas gur substaint mharthanach bhithbhailitheach thocsaineach (“PBT”) í, i gcomhréir le pointe 4, an dara fleasc d’Iarscríbhinn II a ghabhann le Rialachán (CE) Uimh. 1107/2009.

                     (2)

                     Le Rialachán Cur Chun Feidhme (AE) 2017/1115 ón gCoimisiún, (3) rinneadh formheas an phrópocsacarbasóin a athnuachan mar shubstaint ghníomhach, ach mar sin féin, ní dhearnadh é a athnuachan mar shubstaint atá le hionadú. Go deimhin, sa mheasúnú nua níor deimhníodh dianseasmhacht na substainte, rud a fhágann nach gcomhlíonann an tsubstaint sin dhá cheann de na critéir atá ann chun a mheas gur substaint PBT í. Dá bhrí sin, áiríodh é i gCuid B den Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (4).

                     (3)

                     Ós rud é nach bhfuil própocsacarbasón le meas a thuilleadh mar shubstaint lena n-ionadú, ba cheart é a bhaint freisin den Iarscríbhinn a ghabhann le Rialachán Cur Chun Feidhme (AE) 2015/408 ina liostaítear substaintí gníomhacha atá le meas mar shubstaintí lena n-ionadú, ar mhaithe le mearbhall a sheachaint.

                     (4)

                     Dá bhrí sin, ba cheart Rialachán Cur Chun Feidhme (AE) 2015/408 a leasú dá réir sin.

                     (5)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Leasaítear an Iarscríbhinn a ghabhann le Rialachán Cur Chun Feidhme (AE) 2015/408 i gcomhréir leis an Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 16 Iúil 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 309, 24.11.2009, lch. 1.

            (2)  Rialachán Cur Chun Feidhme (AE) 2015/408 ón gCoimisiún an 11 Márta 2015 maidir le cur chun feidhme Airteagal 80(7) de Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh agus lena mbunaítear liosta substaintí a bhféadfaí ionadú a dhéanamh orthu (IO L 67, 12.3.2015, lch. 18).

            (3)  Rialachán Cur Chun Feidhme (AE) 2017/1115 ón gCoimisiún an 22 Meitheamh 2017 lena ndéantar formheas na substainte gníomhaí própocsacarbasón a athnuachan i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (IO L 162, 23.6.2017, lch. 38).

            (4)  Rialachán Cur Chun Feidhme (AE) Uimh. 540/2011 ón gCoimisiún an 25 Bealtaine 2011 lena gcuirtear chun feidhme Rialachán (CE) Uimh. 1107/2009 ó Pharlaimint na hEorpa agus ón gComhairle a mhéid a bhaineann le liosta na substaintí gníomhacha formheasta (IO L 153, 11.6.2011, lch. 1).

            IARSCRÍBHINN
            San Iarscríbhinn a ghabhann le Rialachán Cur Chun Feidhme (AE) 2015/408 ón gCoimisiún, scriostar an iontráil a bhaineann le própocsacarbasón.